Izziņa par atzinumos sniegtajiem iebildumiem

|  |
| --- |
| **Likumprojektam “Grozījumi Informācijas atklātības likumā”**  |

**I. Jautājumi, par kuriem saskaņošanā vienošanās nav panākta**

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki |  |
|  |  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Ekonomikas ministrija, Tieslietu ministrija, Iekšlietu ministrija, Finanšu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Ekonomikas ministrijas atzinums** |
| 1. | Informatīvā ziņojuma pielikums “Atvēršanai piemēroto datu kopu saraksts” | Lūdzam precizēt Informatīvā ziņojuma pielikumā “Atvēršanai piemēroto datu kopu saraksts” šādus datu kopu atvēršanas termiņus:* valsts aģentūra “Latvijas Nacionālais akreditācijas birojs” – Akreditēto atbilstības novērtēšanas institūciju saraksts – 01.06.2022.
* valsts aģentūra “Latvijas Nacionālais akreditācijas birojs” – Vides verificētāju reģistrs – 01.06.2022.
 | **Ņemts vērā.** | Atbilstoši precizēts pielikums.* valsts aģentūra “Latvijas Nacionālais akreditācijas birojs” – Akreditēto atbilstības novērtēšanas institūciju saraksts – 01.06.2022.
* valsts aģentūra “Latvijas Nacionālais akreditācijas birojs” – Vides verificētāju reģistrs – 01.06.2022.
 |
| **Tieslietu ministrijas atzinums** |
| 2. |  | 1. Lūdzam precizēt projekta 4. sadaļā ietvertās tabulas otrajā ailē norādīto atsauci uz likumu "Par nodokļiem un nodevām". Vēršam uzmanību, ka pienākums nodrošināt nodokļu (nodevu) iekasēšanas publiskumu, ik gadu līdz 1. aprīlim publicējot informāciju par nodokļu maksātāju (komersantu) iepriekšējā taksācijas gadā samaksāto Valsts ieņēmumu dienesta administrēto nodokļu (nodevu) apmēra kopsummu, izriet no likuma "Par nodokļiem un nodevām" 18. panta pirmās daļas 8.1 punkta. | **Ņemts vērā.** | Precizēta ziņojuma 4. sadaļā ietvertās tabulas otrā aile.“Pienākums nodrošināt nodokļu (nodevu) iekasēšanas publiskumu, ik gadu līdz 1. aprīlim publicējot informāciju par nodokļu maksātāju (komersantu) iepriekšējā taksācijas gadā samaksāto Valsts ieņēmumu dienesta administrēto nodokļu (nodevu) apmēra kopsummu, izriet no likuma "Par nodokļiem un nodevām" 18. panta pirmās daļas 8.1 punkta.” |
| 3. |  | 2. Projekta 4. sadaļā ietvertās tabulas trešajā ailē norādīts, ka, veicot valsts amatpersonu deklarāciju datu kopas plašākas atvēršanas iespēju sākotnējo izvērtējumu, konstatēts, ka, lai nodrošinātu pieejamību atvērtiem datiem – valsts amatpersonu deklarāciju (turpmāk – deklarācija) publiskojamām daļām – nepieciešams veikt grozījumus likumā "Par interešu konflikta novēršanu valsts amatpersonu darbībā".Ministru kabineta 2002. gada 22. oktobra noteikumu Nr. 478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti" (turpmāk – noteikumi) 2. punkts noteic, ka valsts amatpersona, iesniedzot deklarāciju, norāda deklarācijas veidu un aizpilda deklarācijas publicējamo un nepublicējamo daļu. No noteikumu 3. punkta izriet, ka, aizpildot deklarācijas publicējamo daļu, tās iesniedzējs norāda vārdu, uzvārdu, pilnu darbavietas (vai valsts amatpersonu saraksta iesniedzējas institūcijas nosaukumu) un amatu, kā arī laulātā, vecāku un pilngadīgo brāļu, māsu un bērnu vārdu, uzvārdu un radniecību.Vēršam uzmanību, ka no projekta 4. sadaļā ietvertās tabulas trešajā ailē norādītā secināms, ka Latvijas Atvērto datu portālā publicējama visa deklarācijas publicējamā daļa, tostarp deklarāciju publicējamajā daļā pieejamā informācija par fizisko personu personas datiem.Ievērojot minēto, lūdzam papildināt projekta 4. sadaļā ietvertās tabulas trešās ailes otro kolonnu (un citas atbilstošas projekta sadaļas) ar skaidru un nepārprotamu norādi, ka principa "atvērts pēc noklusējuma" ieviešanas gaitā tiks atvērtas tikai tādas deklarāciju datu kopas, kuras nesatur personas datus.Papildus minētajam norādāms, ka atbilstoši Informācijas atklātības likuma 4. pantam vispārpieejamā informācija ir tāda informācija, kas nav klasificēta kā ierobežotas pieejamības informācija. Savukārt Informācijas atklātības likuma 5. panta otrās daļas 4. punkts noteic, ka par ierobežotas pieejamības informāciju uzskatāma arī informācija par fiziskās personas privāto dzīvi. Vēršam uzmanību, ka atbilstoši Informācijas atklātības likuma 10. panta 2.1 daļai vispārpieejamai informācijai, ko ievieto internetā, iestāde pēc savas iniciatīvas, ja tas ir lietderīgi, nodrošina piekļuvi atvērto datu veidā kopā ar informācijas metadatiem.Lai arī nepieciešamība publicēt informāciju par deklarācijā norādītajiem fizisko personu personas datiem nav skaidri saprotama, no iepriekš minētā secināms, ka normatīvais regulējums jau šobrīd paredz iespēju Latvijas Atvērto datu portālā publicēt datus no deklarāciju publicējamās daļas.Ievērojot minēto, lūdzam atbilstoši precizēt projekta 4. sadaļā ietvertās tabulas trešās ailes otrajā un trešajā kolonnā norādīto.Turklāt, Tieslietu ministrijas ieskatā, fizisko personu personas datu publicēšanā mašīnlasāmā formātā saskatāmi zināmi riski, piemēram, Latvijas Atvērto datu portālā publicēto fizisko personu personas datu savietošana ar citās informācijas sistēmās pieejamajiem fizisko personu personas datiem palielina iespējamību, ka attiecīgie fizisko personu personas dati tiks izmantoti neatbilstoši mērķim, tostarp ļaunprātīgā nolūkā. Tamdēļ, lai risinātu jautājumu par deklarācijā ietverto fizisko personu personas datu publicēšanu atvērtā veidā, kā viens no risinājumiem varētu būt iespējamo risku identificēšana un to izvērsta analīze. Šāda pieeja ļautu pārliecināties, ka fizisko personu personas datu publicēšana atvērtā veidā fiziskām personām nerada tiesību aizskārumu vai ka radītais tiesību aizskārums atbilstoši konstitucionalitātes, leģitimitātes un samērīguma testam vērtējams kā maznozīmīgs salīdzinājumā ar sabiedrības interesēm, ko šādu datu publicēšana nodrošina.Ievērojot minēto, lūdzam papildināt projekta 4. sadaļas ietvertās tabulas otrās ailes otro kolonnu (un citas atbilstošas projekta sadaļas) ar norādi, ka principa "atvērts pēc noklusējuma" ieviešanas gaitā tiks rūpīgi vērtēta nepieciešamība pēc fizisko personu personas datu publicēšanas Latvijas Atvērto datu portālā, kā arī riski, ko šādu datu publicēšana varētu radīt. | **Ņemts vērā.** | Precizēta ziņojuma 4. sadaļā ietvertās tabulas trešajā aile. Rekomendācija:“Atbilstoši principam ”atvērts pēc noklusējuma” datu kopu iespējams publicēt Latvijas Atvērto datu portālā, ja tā nesatur personas datus vai satur anonimizētus datus. Veicot datu kopu plašākas atvēršanas iespēju izvērtējumu, konstatēts, ka, lai publicētu datu kopu pilnā apjomā (iekļaujot personas datus) nepieciešams veikt grozījumus likumā “Par interešu konflikta novēšanu valsts amatpersonu darbībā”, vienlaikus ir jāizvērtē nepieciešamība pēc fizisko personu personas datu publicēšanas Latvijas Atvērto datu portālā, kā arī riski, ko šādu datu publicēšana varētu radīt.”Atvēršanas statuss:“Plānots publicēt līdz 31.12.2021. (bez personas datiem vai anonimizētā veidā)” |
| 4. |  | 3. Vēršam uzmanību, ka Latvijas Administratīvo pārkāpumu kodekss zaudēja spēku līdz ar Administratīvās atbildības likuma stāšanos spēkā 2020. gada 1. jūlijā. Ievērojot minēto, lūdzam precizēt projekta 4. sadaļā ietvertās tabulas astotās ailes otro kolonnu. | **Ņemts vērā.** | Precizēta projekta 4. sadaļā ietvertā tabula.“..., izdalot tos pēc Administratīvās atbildības likuma pantiem.” |
| 5. |  | 4. Projekta pielikumā ietvertās tabulas 7.-23. ailes trešajā kolonnā kā attiecīgo datu kopu atvēršanas termiņš norādīts 2021. gada 1. septembris. Informējam, ka Latvijas Republikas Uzņēmuma reģistra veiktā publiskā iepirkuma "Latvijas Republikas Uzņēmumu reģistra atvērto datu semantiskā modeļa un resursu identifikatoru vārtejas risinājuma izstrāde" (Nr. UR 2020/7) ietvaros iesniegtajā nodevumā konstatēti trūkumi, kā rezultātā ir ieilgusi pasūtīto darbu izpilde.Ievērojot minēto, lūdzam precizēt projekta pielikumā ietvertās tabulas 7.-23. ailes trešo kolonnu, kā attiecīgo datu kopu atvēršanas termiņu norādot 2021. gada 30. septembri. | **Ņemts vērā.**  | Atbilstoši precizēts pielikums. |
| 6. |  | 5. Informējam, ka, lai nodrošinātu Valsts zemes dienesta pārziņā esošo datu kopu pieejamību Latvijas Atvērto datu portālā, sākotnēji nepieciešams veikt grozījumus normatīvajos aktos, jāsaņem valsts budžeta finansējums attiecīgo darbību veikšanai, kā arī jānoskaidro, vai datu publicēšanas nodrošināšanai ir nepieciešams veikt tehniskas izmaiņas Valsts zemes dienesta pārziņā esošajās informācijas sistēmās, kāds ir šādu izmaiņu ieviešanas termiņš un izmaksas, un tikai pēc tam ir iespējams veikt datu publicēšanu Latvijas Atvērto datu portālā.Ievērojot minēto, lūdzam precizēt protokollēmuma projekta 5. punktu, norādot termiņu, līdz kuram iestādēm jānodrošina datu kopu pieejamība Latvijas Atvērto datu portālā, vai tiesību aktu, kurā šie termiņi tiks noteikti, vienlaikus norādot iestādi, kura ir atbildīga par šāda tiesību akta izstrādi. | **Ņemts vērā.** | Precizēts protokollēmuma 5. punkts. Minētais punkts paredz iestādēm iesniegt informāciju pēc Vides aizsardzības un reģionālās attīstības ministrijas pieprasījuma, informācijā iekļaujot iespējamo datu kopu atvēršanas termiņu (pēc iestādes vērtējuma), kā arī citu papildinformāciju. Iestādēm iesniegt informāciju sarakstam pēc Vides aizsardzības un reģionālās attīstības ministrijas pieprasījuma un **iestādes** noteiktajos termiņos nodrošināt datu kopu pieejamību Latvijas Atvērto datu portālā. |
| **Iekšlietu ministrijas atzinums** |
| 7. |  | 1. Informatīvā ziņojuma 6. sadaļas “Maksas pakalpojumi, kas nodrošina datu izsniegšanu elektroniskā veidā” tabulā “2021. gadā konstatētas augstvērtīgas datu kopas, kuras tiek uzturētas par ieņēmumiem no maksas pakalpojumu sniegšanas” ir norādītas Valsts zemes dienesta un Latvijas Vides, ģeoloģijas un meteoroloģijas centra izmaksas minētajā tabulā uzskaitītajām datu kopām. Vienlaikus Ministru kabineta sēdes protokollēmuma projekta 2. un 3. punkts paredz valsts budžeta finansējuma avotu Valsts zemes dienesta un Latvijas Vides, ģeoloģijas un meteoroloģijas centra esošajiem maksas pakalpojumiem, kas nodrošina vispārpieejamās informācijas (datu) izsniegšanu pārveidei uz atvērto datu publicēšanu. Lūdzam precizēt informatīvā ziņojuma 6. sadaļā norādīto informāciju, ka “par pārējām uzskaitītajām datu kopām ir jāveic papildu izpēte, lai precīzi noteiktu datu atvēršanas izmaksas, jo ieņēmumi no maksas pakalpojuma sniegšanas ne vienmēr detalizēti atspoguļo datu kopas uzturēšanas un atvēršanas izmaksas”, un nepieciešamības gadījumā arī Ministru kabineta sēdes protokollēmuma projektu, lai būtu skaidrs, vai datu atklātības nodrošināšanai izmaksu un finansējuma avotu noteikšana ir veicama visām iestādēm, kas uzskaitītas informatīvā ziņojuma pielikumā “Atvēršanai piemēroto datu kopu saraksts”.
 | **Ņemts vērā.** | Precizēta ziņojuma 6. sadaļa. “”Par pārējām uzskaitītajām Valsts zemes dienesta un Latvijas Vides, ģeoloģijas un meteoroloģijas centra datu kopām ir jāveic papildu izpēte, lai precīzi noteiktu datu atvēršanas izmaksas, jo ieņēmumi no maksas pakalpojuma sniegšanas ne vienmēr detalizēti atspoguļo datu kopas uzturēšanas un atvēršanas izmaksas.” |
| 8. |  | 1. Aizstāt informatīvā ziņojuma pielikuma 2. lappusē norādītajā Pilsonības un migrācijas lietu pārvaldes kompetencē esošajā datu kopā “Izsniegti personu apliecinoši dokumenti" vārdu ”(gadā)” ar vārdiem “(skaits/gadā)”.

Pašlaik no informatīvā ziņojuma projektā ietvertās redakcijas var kļūdaini secināt, ka paredzēts sniegt informāciju par, piemēram, izsniegto personu apliecinošo dokumentu numuriem un citu informāciju. | **Ņemts vērā.** | Precizēts pielikums. “Izsniegti personu apliecinoši dokumenti (skaits/gadā)” |
| 9. |  | 1. Informatīvā ziņojuma 4. sadaļā noteikts, ka plānots atvērt datu kopas attiecībā uz valsts amatpersonu deklarācijām, taču nav paskaidrots, kāda veida datu kopas lietotājiem būs pieejamas. Iekšlietu ministrija vērš uzmanību, ka liela daļa nodarbināto, kuri strādā izmeklēšanas iestādēs un operatīvās darbības subjektos, ir valsts amatpersonas, uz kurām attiecas publicējamas amatpersonas deklarācijas aizpildīšana. Šobrīd valsts amatpersonu deklarācijas var neapkopotā veidā aplūkot vietnē <https://www6.vid.gov.lv/VAD>, ievadot amatpersonas vārdu un uzvārdu.

 Lai gan Iekšlietu ministrija apzinās demokrātiskas valsts principu ievērošanu amatpersonu deklarāciju publicēšanā, amatpersonu deklarāciju plašu pieejamību uzskata par neefektīvu kontroles mehānismu, kas atsevišķos gadījumos rada lieku negatīvu ietekmi uz valsts amatpersonas darbu. No informatīvā ziņojuma teksta nav skaidrs, kā izpaudīsies valsts amatpersonu deklarāciju datu kopu atvēršana – piemēram, kā konkrētas iestādes amatpersonu deklarāciju atlases iespēja, vai, piemēram, statistikas dati par amatpersonu deklarācijās ievadīto informāciju.  Aicinām nepieļaut iespēju izmeklēšanas iestāžu un operatīvās darbības subjektu identificējamu amatpersonu deklarācijas atlasīt apkopotā veidā, jo tas rada būtisku risku izmeklēšanas un operatīvās darbības interesēm. Attiecīgi aicinām papildināt informatīvā ziņojuma 4. sadaļu ar vispārīgu informāciju par to, kā izpaudīsies amatpersonu deklarāciju datu kopas atvēršana, ievērojot iepriekš paustos apsvērumus. Līdzšinējā iestāžu prakse liecina, ka amatpersonu deklarāciju publicējamā sadaļā iekļautie dati nereti tiek izmantoti nevis amatpersonu darbības uzraudzības mērķim, bet gan ar nolūku publiskajā telpā pasniegt provokatīvas ziņas par amatpersonu, vai iegūt ziņas par amatpersonas privāto dzīvi (radiniekiem, īpašumu). Šādā situācijā sabiedrības pārstāvju plašas iespējas iepazīties ar informāciju par amatpersonas privāto dzīvi var radīt risku amatpersonas un tās radinieku drošībai (iespējamība izteikt draudus, vajāt). Attiecīgi ierosinām papildināt informatīvo ziņojumu, ka valsts amatpersonu datu kopas atvēršana veicama pēc grozījumiem likumā “Par interešu konflikta novēšanu valsts amatpersonu darbībā”, tostarp minētajā likumā vai attiecīgajos Ministru kabineta noteikumos paredzot autentifikācijas risinājumu (līdzīgi kā e-CSDD), lai mazinātu apdraudējuma risku amatpersonai un tās radiniekiem. | **Ņemts vērā.** | Precizēta ziņojuma 4. sadaļa. (skatāms kontekstā ar 3. iebildumu (Tieslietu ministrija) ) |
| **Finanšu ministrijas atzinums** |
| 10. |  | 1. Lūdzam informatīvo ziņojumu papildināt ar informāciju par ieguvumiem, kādi tiks gūti no plānoto datu kopu atvēršanas, t.sk. sniedzot to novērtējumu *euro* izteiksmē. | **Ņemts vērā.** | Precizēta ziņojuma 6. sadaļa. “Minētās datu kopas ir iekļautas Direktīvas tvērumā un uzskatāmas par augstvērtīgām datu kopām, kuru atkalizmantošana ir saistīta ar svarīgiem ieguvumiem sabiedrībai, videi un ekonomikai, jo īpaši tādēļ, ka tie ir piemēroti, lai radītu pakalpojumus ar pievienoto vērtību, lietojumus un jaunas un pienācīgas augstas kvalitātes darbvietas, un pakalpojumu ar pievienoto vērtību un lietojumu, kas balstās uz minētajām datu kopām, potenciālo lietotāju skaita dēļ.Daži no datu atvēršanas ieguvumiem ir samazināts administratīvais slogs, ātrāka pakalpojumu sniegšanu klientiem, plašākas pieejamības produkti un pakalpojumi. Kā piemēru datu atvēršanas ieguvumiem var minēt Ministru kabineta 2018. gada 6. februāra sēdē apstiprinātā informatīvā ziņojumā "Par Ministru kabineta 2017.gada 25.jūlija sēdes protokollēmumā (prot. Nr.37 1.§) "Noteikumu projekts "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība"" 3.punktā dotā uzdevuma izpildi" sniegto novērtējumu par ieguvumiem atverot datu kopu “Adresācijas objekti un administratīvās robežas”:• papildu pienesums valsts budžetam nodokļu veidā gadā varētu pieaugt par 48 843 EUR (avots: SIA “Karšu izdevniecība Jāņa Sēta”)• ietaupījums neiegādājoties ģeoproduktu, tā vietā izmantojot atvērtos datus — apmēram 36 000 EUR gadā ieskaitīti valsts budžetā dividenžu veidā (avots: A/S Latvijas Valsts meži)• par apmēram 8 000 euro lētāki piedāvātie ģeoprodukti(avots: A/S Latvijas Valsts meži)• radītas vismaz divas jaunas darba vietas, kas valsts budžetā nodokļu veidā ienesīs papildu apmēram 19 000 euro (avots: SIA “Mērniecības datu centrs”)u.c. ieguvumi.” |
| 11. |  | 2. Saskaņā ar Ministru kabineta 2004.gada 3.augusta noteikumiem Nr.677 “Valsts kases nolikums” Valsts kases funkcijās ir valsts budžeta izpildes organizēšana, veicot maksājumus no valsts budžeta ieņēmumiem. Vēršam uzmanību, ka maksājumu datu īpašnieks ir nozaru ministrijas un valsts budžeta iestādes, nevis Valsts kase. Piekrītam, ka Valsts kase kā valsts budžeta izpildes maksājumu datu turētājs var publicēt atbilstošas datu kopas, bet, lai to darītu, atbilstoši Ziņojumā minētajam nepieciešams normatīvā akta regulējums par šajā datu kopā iekļaujamo informāciju un regularitāti. Tāpat ir svarīgi formulēt, ka informāciju par nozaru maksājumiem nepieciešamības gadījumā sniedz nozaru ministrijas, nevis Valsts kase. Atbilstoši Ministru kabineta 2011.gada 29.marta noteikumiem Nr.233 “Vides aizsardzības un reģionālās attīstības ministrijas nolikums” tā pārstāv šādas jomas - informācijas sabiedrība, elektroniskā pārvalde un valsts informācijas un komunikācijas tehnoloģiju pārvaldība. Līdz ar to šāds normatīvais regulējums jāizstrādā VARAM sadarbībā ar nozaru ministrijām, iesaistot valsts drošības iestādes. Tiesību akts izstrādājams, pamatojoties uz Informācijas atklātības likumu. Pēc normatīvā regulējuma izstrādes Valsts kase veiks nepieciešamos pasākumus reglamentēto maksājuma datu publiskošanai.Ņemot vērā augstāk minēto:1) lūdzam precizēt informatīvā ziņojuma 4.sadaļas “Atvērtās pārvaldības partnerības ietvaros identificēto datu kopu atvēršana” tabulas sadaļā “Valsts budžeta izdevumu maksājumi” noteikto “Atvēršanas statusu” no “31.12.2021.” uz – 12 mēnešu laikā pēc normatīvā akta stāšanās spēkā.2) papildināt protokollēmumu projektu ar uzdevumu – noteikt atbildīgo ministriju par normatīvā akta izstrādi. | **Ņemts vērā.** | 1. Atbilstoši precizēts atvēršanas statuss.2. Protokollēmums papildināts ar 7. punktu:“Finanšu ministrijai līdz 2022. gada 1. martam iesniegt Ministru kabinetā priekšlikumus normatīvo aktu grozījumiem valsts budžeta maksājumu datu atvēršanai atbilstoši principam “atvērts pēc noklusējuma”.” |
| 12. |  | 3. Lūdzam 4.sadaļas “Atvērtās pārvaldības partnerības ietvaros identificēto datu kopu atvēršana” tabulas sadaļas “Valsts pārvaldes iestāžu budžeta izpildes informācija” trešo aili papildināt ar linku uz publicēto informāciju “Valsts budžeta izpilde pa iestādēm, budžeta programmām/apakšprogrammām un klasifikācijas kodiem”, norādot: <https://data.gov.lv/dati/lv/dataset/valsts-budzeta-izpilde-pa-iestadem-budzeta-programmam-apaksprogrammam-un-klasifikacijas-kodiem>, pretējā gadījumā informatīvajā ziņojumā norādītā saite aptver tikai informāciju par “Pašvaldību saistību apmēru”. | **Ņemts vērā.** | Atbilstoši papildināta ziņojuma 4. sadaļa. |
| 13. |  | 4. Lūdzam precizēt informatīvā ziņojumā 6.sadaļā norādīto informāciju par papildu nepieciešamo finansējumu, t.sk., norādot tā sadalījumu pa gadiem, lai tā atbilstu VARAM ar 2021.gada 30.jūnija vēstuli Nr.1-132/6204 un Tieslietu ministrijas (turpmāk – TM) ar 2021.gada 30.jūnija vēstuli Nr.1-13.4/2910 iesniegtajiem prioritāro pasākumu pieteikumiem attiecībā uz datu kopu atvēršanu: | **Ņemts vērā.** | Atbilstoši precizēta ziņojuma 6. sadaļa.  |
|  |  |

|  |  |  |
| --- | --- | --- |
| Prioritāra pasākuma kods | Prioritāra pasākuma nosaukums | Papildus nepieciešamais valsts budžeta finansējums, *euro*  |
| 2022. gadam | 2023. gadam | 2024. gadam | turpmāk katru gadu (*ja pasākums nav terminēts*) |
| VARAM |
| 21\_07\_P | Nodrošināt augstvērtīgu vides un meteroloģijas atvērto datu publicēšanu Direktīvas (ES) 2019/1024 par atvērtajiem datiem un publiskā sektora informācijas atkalizmantošanu ietvarā | 450 000 | 450 000 | 450 000 | 450 000 |
| TM |
| 19\_04\_P | Nekustamā īpašuma valsts kadastra, Valsts adrešu reģistra, Augstas detalizācijas topogrāfiskās informācijas un Apgrūtināto teritoriju informācijas sistēmu datu publicēšana atvērto datu veidā | 2 149 344  | 1 988 220  | 1 988 220  | 1 988 220  |
| 19\_05\_P | Valsts adrešu reģistra un administratīvo robežu datu publicēšana atvērto datu veidā | 192 115  |        86 905  | 86 905  |         86 905  |

 |
|  |  | Vienlaikus arī lūdzam šo ziņojuma sadaļu papildināt ar detalizētiem aprēķiniem, kas pamato norādīto papildu nepieciešamo finansējuma apmēru datu kopu atvēršanai. |  |  |
| 14. |  | 5. Lūdzam informatīvā ziņojuma 6.sadaļu papildināt ar skaidrojumu, kāpēc VSIA “Latvijas Vides, ģeoloģijas un meteoroloģijas centrs”, kas ir kapitālsabiedrība, datu kopu atvēršanai nepieciešamais finansējums būtu nodrošināms no valsts budžeta, skaidrojot, vai datu kopu atvēršana minētajai kapitālsabiedrībai būs noteikta kā valsts pārvaldes uzdevuma izpildes deleģējums. | **Ņemts vērā.** | Precizēta ziņojuma 6. sadaļa “Latvijas Vides, ģeoloģijas un meteoroloģijas centrs (veicot valsts uzdevumu deleģējuma līguma ietvaros)” |
| 15. |  | 6. Lūdzam informatīvā ziņojuma 7.sadaļu papildināt ar informāciju par turpmāko rīcību, ja pieprasītais papildu finansējums budžeta sagatavošanas procesā netiks atbalstīts.  | **Ņemts vērā.** | Precizēta ziņojuma 6. sadaļa“Ja negūto ieņēmumu daļa netiks kompensēta no valsts budžeta datu kopu atvēršana nebūs iespējama vai būs iespējama pēc budžeta līdzekļu piešķiršanas nākamajā gadā” |
| 16. |  | 7. Ņemot vērā, ka ministrijas prioritāro pasākumu pieteikumus jau ir iesniegušas, lūdzam svītrot Ministru kabineta protokollēmuma 2.punktu un attiecīgi arī precizēt 3.punktu. Ievērojot, ka informatīvajā ziņojumā paredzēto pasākumu īstenošanai nepieciešams papildu valsts budžeta finansējums, vēršam uzmanību, ka VARAM nepieciešams izvērtēt lietderību informatīvā ziņojuma virzībai izskatīšanai Ministru kabinetā pirms valsts budžeta sagatavošanas procesa diskusijām, kuras saskaņā ar budžeta sagatavošanas grafiku norisināsies 2021.gada augusta beigās/septembra sākumā.  | **Ņemts vērā.** | 2. Tieslietu ministrijai (Valsts zemes dienestam) un Vides aizsardzības un reģionālās attīstības ministrijai (Latvijas Vides, ģeoloģijas un meteoroloģijas centram) normatīvajos aktos noteiktajā kārtībā sagatavot un iesniegt attiecīgus prioritārā pasākuma pieteikumus 2023. gadam un turpmākajiem gadiem, paredzot nepieciešamo finansējumu esošajiem maksas pakalpojumiem, kas nodrošina vispārpieejamās informācijas (datu) izsniegšanu pārveidei uz atvērto datu publicēšanu.3. Jautājums par papildu valsts budžeta līdzekļu piešķiršanu 2023. gadā un turpmākajiem gadiem šā protokollēmuma 2. punktā minētā risinājuma īstenošanai skatāms Ministru kabinetā likumprojekta “Par valsts budžetu 2023. gadam” un likumprojekta “Par vidēja termiņa budžeta ietvaru 2023., 2024. un 2025. gadam” sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. |
| 17. |  | 8. Likuma “Par nodokļiem un nodevām” 22.pantā ietverts konfidencialitātes princips, kas paredz aizliegumu nodokļu administrācijas amatpersonai izpaust jebkādu informāciju par nodokļu maksātāju bez viņa piekrišanas. Lai arī normatīvie akti nosaka pienākumu VID publiskot noteikta satura informāciju, tomēr ar publiskošanu, šī informācija saglabā konfidencialitātes statusu un tās tālāka publiskošana ir ierobežota. Pirms VID publiskojamās informācijas iekļaušanas atvērto datu portālā ir jāveic likuma “Par nodokļiem un nodevām” 22.pantā ietvertā konfidencialitātes principa pārvērtēšana un attiecīgi jāpārvērtē arī tiesību normas, kas paredz informācijas publiskošanu, paplašinot vispārpieejamās informācijas apjomu, ko VID varētu publicēt atvērto datu portālā.Informatīvā ziņojuma ievadā ir norādīts, ka “Atvērts pēc noklusējuma” princips ir atklātas un pieejamas valsts pārvaldes pamatā, tā īstenošana nozīmē organizēt valsts pārvaldes darbu tā, lai visa informācija, kura netiek īpaši aizsargāta, ir pieejama sabiedrībai ērtā veidā.Tādējādi nav paredzēts publiskot tādu informāciju, kura ir aizsargāta ar normatīvajiem aktiem.Ņemot vērā, ka informatīvā ziņojuma pielikumā “Atvēršanai piemēroto datu kopu saraksts” attiecībā uz VID kā sabiedrībai noderīga, bet nepublicēta informācija, ir norādīta informācija par biļešu uzskaites datiem un valsts amatpersonu sarakstu un to grozījumu datiem, šobrīd attiecībā uz minētās informācijas publiskošanu ārējos normatīvajos aktos nav noteikts VID pienākums to publicēt un VID nevar atbalstīt tādu datu kopu publicēšanu atvērto datu veidā.Tādējādi lūdzam svītrot no informatīvā ziņojuma pielikuma “Atvēršanai piemēroto datu kopu saraksts” attiecībā uz VID publiskoto informāciju atvērto datu veidā informāciju par biļešu uzskaites datiem un valsts amatpersonu sarakstu un to grozījumu datiem. | **Ņemts vērā.** | Atbilstoši precizēts pielikums. |
| 18. |  | 9. Saskaņā ar likuma “Par nodokļiem un nodevām” 18.panta pirmās daļas 22.punktu nodokļu administrācijas pienākums ir nodrošināt publiski pieejamu datubāzi (reģistru) par fiziskajām personām, kas veic saimniecisko darbību. Saskaņā ar likuma “Par nodokļiem un nodevām” 18.panta sestajā daļā noteikto, ka šā panta pirmās daļas 22.punktā minētajā datubāzē esošā informācija par fiziskajām personām, kas veic saimniecisko darbību un ir reģistrētas Valsts ieņēmumu dienesta Nodokļu maksātāju reģistrā kā saimnieciskās darbības veicējas vai patentmaksas maksātājas vai kas normatīvajos aktos noteiktajos gadījumos var nereģistrēties Valsts ieņēmumu dienestā kā saimnieciskās darbības veicējas un ir paziņojušas Valsts ieņēmumu dienestam par saimnieciskās darbības veikšanu, ir pieejama normatīvajos aktos noteikto nodokļu maksātāju pienākumu izpildes nodrošināšanai, saimnieciskās darbības vides drošības, godīgas konkurences un labprātīgas nodokļu (nodevu) saistību izpildes veicināšanai. Šā panta pirmās daļas 22.punktā minētajā datubāzē, ievadot attiecīgās personas vārdu, uzvārdu un nodokļu maksātāja reģistrācijas kodu, var saņemt šādu informāciju:1) datums, kad persona reģistrēta Valsts ieņēmumu dienesta Nodokļu maksātāju reģistrā kā saimnieciskās darbības veicēja vai izslēgta no minētā reģistra;2) patentmaksas maksātāja patentmaksas piemērošanas periods (patentmaksas maksājuma termiņš);3) datums, kad Valsts ieņēmumu dienestā apstiprināts tās personas saimnieciskās darbības paziņojums, kura normatīvajos aktos noteiktajos gadījumos var nereģistrēties Valsts ieņēmumu dienestā kā saimnieciskās darbības veicēja, bet ir paziņojusi Valsts ieņēmumu dienestam par saimnieciskās darbības veikšanu, vai saimnieciskās darbības izbeigšanas datums, ko minētā persona paziņojusi Valsts ieņēmumu dienestam.Tikai tajā gadījumā, kad ir zināms darījumā partnera vārds, uzvārds un personas kods, var noskaidrot attiecīgo fizisko personu – saimnieciskās darbības veicēju. Tā kā struktūrvienību var reģistrēt arī fiziskā persona – saimnieciskās darbības veicējs, tad informāciju par fizisko personu var noskaidrot tikai gadījumā, ja ir zināms vārds, uzvārds un nodokļu maksātāja reģistrācijas kods, kas vienlaikus ir fiziskai personai Pilsonības un migrācijas lietu pārvaldes piešķirtais personas kods.Ņemot vēra minēto, lūdzam precizēt informatīvā ziņojumā pielikumu “Atvēršanai piemērotu datu kopu saraksts”, norādot, ka Nodokļu maksātāju un nodokļu maksātāju struktūrvienību reģistra datu kopa nav publicējama atvērto datu veidā, jo informāciju reģistrā publisko ievadot attiecīgās personas vārdu, uzvārdu un nodokļu maksātāja reģistrācijas kodu. Līdz ar to atvērto datu veidā var publiskot datus par juridiskām personām.  | **Ņemts vērā.** | Atbilstoši precizēts pielikums.“Nodokļu maksātāji un nodokļu maksātāju struktūrvienību reģistrs (dati par juridiskām personām)” |
| 19. |  | 10. Saskaņā ar Gada pārskatu un konsolidēto gada pārskatu likuma 98.panta pirmo daļu Latvijas Republikas Uzņēmumu reģistrs nodrošina saņemto dokumentu publisku pieejamību.Lūdzam precizēt informatīvā ziņojuma pielikumu un kā kompetento iestādi par uzņēmumu gada pārskatu datiem noteikt Latvijas Republikas Uzņēmumu reģistru. | **Ņemts vērā.** | Ņemot vērā, ka Latvijas Republikas Uzņēmumu reģistrs ir publicējis uzņēmumu gada pārskatus atvērto datu veidā, no pielikuma svītrota attiecīgā datu kopa. |